

**טיול להודו נפאל פברואר 2013**

לנוסעים שלום,

מועד הטיול הולך ומתקרב. אתם עומדים לצאת לחבל ארץ בתוך תת היבשת ההודית. הטיול הנו טיול מרתק. טיול שיפעיל את כל החושים. זה לא עוד טיול, אלא חוויה שאי-אפשר לחזור ממנה אדישים.

מקום שמעורר מחשבות רבות. מעלה הרבה מאוד סימני שאלה ויחד עם זאת רבים מהנוסעים חוזרים הביתה עם תחושה שהם רוצים לחזור ולתור בה פעם נוספת. מקווה שאתם תשובו עם הרגשה דומה.

להלן מספר עצות לנוסעים:

**הכנות טרום נסיעה –**

כדאי לפנות ללשכת הבריאות הקרובה למקום מגוריכם, בכדי להתייעץ עם המחלקה לטיולים ולקבל הדרכה לגבי החיסונים הדרושים לפי מצב הבריאות שלכם.

**ויזות,דרכונים,ביטוח ותיקי יד -**

1. תוקף הדרכון לפחות חצי שנה.
2. ויזה להודו (כניסה כפולה). הויזה לנפאל נעשית בכניסה לנפאל, יש להצטייד בשתי תמונות פספורט להוצאת הויזה. **עלות ויזה הוא 25$ לנוסע. כ"א מהנוסעים ישלם סכום זה בכניסה.**
3. ביטוח רפואי ומטען: כדאי לעשות ביטוח רפואי הכולל פינוי בהיטס ולא להסתפק בביטוח סטנדרטי של חברות כרטיסי האשראי.
4. יש לצלם את העמודים הרלוונטים מהדרכון (פרטים וויזה) וכן צילום של כרטיסי הטיסה ולהטמינם במזוודה.
5. בתיק היד/מזוודת היד רצוי להכניס חליפת בגדים להחלפה ותרופות.
6. **בתיקי היד יש לקחת מיכלים (שפורפרות ובקבוקים) המכילים עד 50 ממ"ל.**
7. משקל מזוודת המטען לא יעלה על 20 ק"ג.

הטיסה מנתב"ג ב – 25/2/2013, מספר טיסה TK – 787 **את המטען יש לשלוח ישירות למובאי.**

**יש להגיע לש"ת 3 לפני שעת ההמראה. כלומר,בשעה 12:30. אמתין לכם בשער 32 (על יד הדלפק שמצויין כנקודת מפגש לקבוצות). מבקשת מכל הנוסעים להגיע לנקודת המפגש עוד טרם תחילת תהליך הצ'ק אין.**

**כסף והוצאות –**

כדאי להצטייד בדולר אמריקאי רצוי שהשטרות יהיו חדשים, כמו כן מומלץ להצטייד בשטרות הקטנים מ – 100$.

ההוצאות היומיות השוטפות לאדם הן כ- 20$ (אנחנו מקבלים ארוחת בוקר וערב). **סכום זה איננו כולל קניות.**

**בנוסף לסכום הנ"ל -**

**כל נוסע ישלם 25$ עבור ויזה לנפאל.**

**כל נוסע ישלם 30$ מס נמל בקטמנדו.**

**רצוי לשמור את אחת מקבלות המרת הכספים וזאת בכדי שאפשר יהיה להחליף את הכסף העודף עם סיום הטיול.**

**שערי ההמרה:**

כ- 53.9 רופי הודי ל – 1$. 14.66 רופי הודי = 1 ש"ח

כ- 86.68 רופי נפאלי ל – 1$. 23.75 רופי נפלאי = 1 ₪

**הפרשי זמנים –**

שעון נפאל **מקדים** את ישראל ב- 3 שעות ו- 45 דקות

שעון הודו **מקדים** את שעון ישראל ב – 3 שעות ו – 30 דקות

**תקשורת –**

* אינטרנט
* טלפונים ציבוריים
* טלפונים סלולריים – השימוש יקר.ישנם אזורים שבהם אין כיסוי לטלפונים.
* לבעלי הסמארט פון ובעלי קו בזק בבית, ממליצה להוריד את האפליקציה של בזק שנקראת בי-פון - BPHONE
* צלמו את רשימת בתי המלון ומספרי הטלפון שתקבלו והשא**ירו את הרשימה למשפחה.**

**חשמל: 220 W**

**תרופות והיגיינה –**

למשתמשים בתרופות באופן קבוע יש לקחת אותן בתיק היד. רצוי לקחת תרופות לשימוש אישי כגון: אקומול, אקומול קולד, תרופה נגד הרעלת קיבה, וכדורים מעוררי קיבה, אגדים נדבקים.

**ממליצה לקחת מטליות לחות וג'ל לחיטוי הידיים.**

**אוכל ומים –**

אפשר להביא מעט חטיפים, פירות יבשים וכו' לנשנוש בין הארוחות. (אל תעמיסו הרבה מדי !!).

**למעוניינים באוכל צמחוני בטיסות יש לעדכן מבעוד מועד את סוכן הנסיעות שאצלו רכשתם את הטיול.**

**מים –** יש לשתות מי – פולאריס. בעת קניית בקבוק מים יש לבדוק שהפקק הוא מקורי. ניתן לרכוש מים בכל מקום. אין צורך לקחת מהארץ.

**ציוד אישי –**

נעלי הליכה, כובע משקפי שמש, משקפי ראיה רזרביים, קרם הגנה, מעיל, מטריה.

**מבחינתלבוש כדאי להצטייד בלבוש הדומה לזה שאנו מתלבשים בימים אלה בארץ. הבוקר חמים ובערב עשוי להיות קריר/קר.**

**נחמד יהיה באם תביאו עמכם מספר תקליטורי מוסיקה, ספור/משחק וכו'.**

**הצלחת הטיול תלויה בכל אחד ואחת מאתנו. חלק מההצלחה הוא עמידה בלוחות זמנים וגילוי סבלנות וסובלנות .**

**חשוב להשאיר את טרדות היום יום בבית, להגיע לטיול עם לב פתוח, אוזן קשובה ועין פקוחה, בכדי שהטיול יהיה משמעותי וחוייתי.**

**בתקווה שנצא בשלום ונשוב כולנו לשלום.**

בברכה,

שרה פרי

טלפונים: בבית – 09-7425733 : נייד – 052-22315252